Զինկոմիսարիատից զլացել են զանգել, ցավակցել: Զինծառայողի մահվան դեպքում ընտանիքին տրվող միանվագ պետական ապահովագրության գումարը՝ 910 հազար դրամ, հուղարկավորության ծախսը՝ 700 հազարդրամ, Լեյլային չեն տվել: Զինկոմիսարիատից պատճառաբանել են, որ զոհված եֆրեյտորը երեխաների հայրությունը չի ճանաչել: «Ինձ ասին՝ զագս չունեմ: Եկել ա, 23-24 տարի ապրել ա ինքը, օրինական մարդ ու կին ենք, երեք հարևան երաշխավորել են: Երեք երեխեք ունենք: Հիմա սպասում ենք, որ թղթաբանությունը վերջանա, զինկոմիսարիատից Լալայանը ասեց՝ թղթերը լինեն, կստանաք», — ասում է Լեյլան: